google/wiki40b huggingface dataset:
Kiting

Kiting je jeden z najmladších a zároveň najdynamickejšie sa rozvíjajúcich adrenalínových športov súčasnosti. Základom tohto športu je vlečný drak – kite, ktorý slúži ako hybný nástroj na ťahanie jazca a hybnou silou je vietor s veterným rozsahom 3 – 20 m/s. Drak má tvar leteckého krídla s plochou od 4 – 16 m², ktorý jazdec stojaci na doske (boarde) ovláda cca 25 m dlhými šnúrami. Draky sú buď nafukovacie, ktorých tvar drží niekoľko od seba oddelených segmentov a ktoré sú napustené stlačeným vzduchom alebo komorové, ktorých technológia je prevzatá z paraglidingu.
Kiting sa dá prevádzkovať v našich podmienkach celoročne na množstvo spôsobov podľa schopností a skúseností jazca buď na vode, na snehu alebo na zemi. V prípade jazdy na snehu ide o snowkiting, pričom jazdec môže používať lyže alebo snowboard. Landkiting sa jazdí na boarde s kolieskami a pri buggykitingu jazdec sedí v trojkolesovej buggyne. Dajú sa samozrejme použiť podľa podmienok aj nožové alebo kolieskové korčule a podobne. Nafukovacie draky sa vo všeobecnosti používajú na vodu, nakoľko pri dopade na vodnú hladinu vďaka nafúknutým segmentom zostanú plávať a ľahšie sa z nej štartujú a komorové draky zas na ostatné formy kitingu, čo však v niektorých prípadoch nebýva pravidlom. Jazdec môže pri dorých podmienkach dosahovať rýchlosť jazdy až do 70 km/h.
Podľa štýlu jazdy sa snowkiting delí na ďalšie kategórie – freeriding, čo je najtypickejšia forma snowkitingu tzv. voľná jazda z kopca na kopec, ktorá vďaka nízkej fyzickej náročnosti je vhodná pre všetky generácie jazcov, ďalej je to freestyle, čo sú rôzne triky a skoky a najvyššou formou je kite flying – ide o hrozivo vyzerajúce polety z kopca vo výške niekoľko desiatok metrov, ktoré sú vďaka svojej náročnosti výsadou len zopár najskúsenejších jazdcov. V posledných rokoch sa medzi svetovú elitu kitingu dostali už aj českí jazdci.
Bohars

Poloha

Obec má rozlohu 7,27 km². Najvyšší bod je položený 93 m n. m. a najnižší bod 3 m n. m.

Obyvateľstvo

Počet obyvateľov obce je 3 437 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brivezac

Poloha

Obec má rozlohu 8,24 km². Najvyšší bod je položený 432 m n. m. a najnižší bod 139 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Pray

Juraj Pray (* 11. január 1723, Nové Zámky – † 23. september 1801, Pešť) bol uhorský historik, knihovník a profesor pomocných historických vied.
David Tavaré

Životopis

David Tavaré sa narodil 20. decembra 1984 v Pollenca v Španielsku. Je synom legendárneho španielskeho gitaristu. Jeho dvaja strýkovia sú Jim Tavaré - anglický komik a Chris Tavaré bývalý anglický hráč kriketu. Bol vychovaný na dovolenkovom ostrove a inšpiroval ho stredomorský život. David vždy sníval o tom, že bude spevák, ale keď videl Operacion Triunfo tak vedel že: "to je to čo chcem, ja chcem spievať na javisku". Jeho učiteľom spevu bol finalista úspešnej televíznej show David Bustamante.
Frugerès-les-Mines

Poloha

Obec má rozlohu 1,08 km². Najvyšší bod je položený 480 m n. m. a najnižší bod 414 m n. m.

Obyvateľstvo

Počet obyvateľov obce je 515 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Limons

Poloha

Obec má rozlohu 14,88 km². Najvyšší bod je položený 305 m n. m. a najnižší bod 262 m n. m.

Obyvateľstvo

Počet obyvateľov obce je 707 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milonga

Milonga je ľudový tanec pochádzajúci z Argentíny, ktorý vychádza z tanca candombe. Typom krokov je podobný argentínskemu tangu (aj keď podstatne jednoduchší), ale je rýchlejší a rytmickejší. Charakter milongy (na rozdiel od tanga) je veselý a hravý. Z hudobného hľadiska sa milonga zapisuje v 2/4 rytme, akcenty sú na 1., 4. a 7. osmine, niekedy tiež ešte na 2. a 5. osmine.
Slovom milonga sa ale tiež označuje miesto, kde verejnosť tancuje (napr. tančiareň, klub, bar), či už na živú alebo reprodukovanú hudbu, najmä tri tance: tango, milongu a vals (niekedy sa hovorí tiež kreolský vals). Pravdepodobne najväčšia koncentrácia milongy je v „rodisku“ argentínskeho tanga, teda v Buenos Aires.
Pozn.: Obidva významy sú rovnako časté; ich odlišovanie vychádza z kontextu.
Turistická značkovaná trasa číslo 8140

Turistická značkovaná trasa číslo 8140 je krátka žltá trasa v Malých Karpatoch, spájajúca mesto Stupava so zrúcaninami hradov Pajštún a Dračí hrádok. Dĺžka trasy je 6,9 km.
Westrehem

Poloha

Obec má rozlohu 2,97 km². Najvyšší bod je položený 132 m n. m. a najnižší bod 90 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Géry (Dordogne)

Poloha

Obec má rozlohu 18,71 km². Najvyšší bod je položený 148 m n. m. a najnižší bod 60 m n. m.

Obyvateľstvo

Počet obyvateľov obce je 212 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meyrueis (obec)

Poloha

Obec má rozlohu 104,68 km². Najvyšší bod je položený 1 562 m n. m. a najnižší bod 611 m n. m.

Obyvateľstvo

Počet obyvateľov obce je 820 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
HC Dukla Jihlava

História

Klub vznikol roku 1956 presťahovaním druholigovej HC Dukly Olomouc do Jihlavy. Ako dvanásťnásobný majster najvyššej česko-slovenskej súťaže je historicky najúspešnejším českým hokejovým klubom. Základ tímu tvorili česko-slovenskí hokejisti, branci základnej vojenskej služby, v čom spočívala sila tímu. Svoju kariéru tu začalo mnoho mladých talentov. Po nežnej revolúcii došlo k postupnému úpadku tímu, keďže sa už väčšina hokejistov vyhýbala základnej vojenskej službe. Roku 2005 tím zostúpil do 1. českej národnej hokejovej ligy.
Zadné Meďodoly

Topografia

Dolina  na začiatku smeruje na juhovýchod, potom na východ pod Kopské sedlo. Na severe ju uzaviera Hrebeň Belianskych Tatier od Hlúpeho, cez  Ždiarsku vidlu po Havran a Štefanov diel spadajúci na juhovýchod. Na východe hraničí s Prednými Meďodolmi a na juhovýchode od  Doliny Bielych plies ju oddeľuje Hlavný hrebeň Vysokých Tatier. Na východe hraničí s Prednými Meďodolmi a na juhovýchode od Dolinou Bielych plies ju oddeľuje Hlavný hrebeň Vysokých Tatier. Na juhozápade  od  Kolovej doliny ju oddeľuje hrebeň Jahencov.

Názov

Tomáš Mauksch názov odvodzuje od Medených lávok. Treba však vysloviť pochybnosti, lebo tieto dva objekty sú príliš od seba vzdialené. Z historických prameňov možno usúdiť, že sa ako v Predných, tak aj v Zadných Meďodoloch v dávnejších dobách baníčilo. Spomínajú sa dve banské štôlne v Kopskom sedle a ďalšie sa tiahli po hrebeni k Jahňaciemu štítu. Historické písomnosti, popri medených, spomínajú aj železnú žilu (Jakub Buchholtz). Haviari prichádzali sem z Kežmarku a zo Spišskej Belej. Stopy po banských šachtách  sa časom stratili.

Príroda

V dobe ľadovej bola pokrytá ľadom. V dolnej časti doliny rastie hustý les. V doline v dávnych dobách sa pásaval dobytok a ovce.

Vodné toky

Dolinou preteká Meďodolský potok s mnohými prítokmi, z ktorých najväčší je Kolový potok.

Turistika

Cez dolinu vedie  modro značkovaný turistický chodník z Tatranskej Javoriny cez Kopské sedlo do Tatranských Matliarov.
Dolinu navštevovali vedci už 18. storočí. V roku 1751 ju skúmala cisárska vedecká komisia vedená Jakubom Buchholtzom. V zimnom období prvými návštevníkmi, ktorí prešli dolinou boli Theodor Wundt a Jakub Horvay. Stalo sa to 16. mája 1884.
Saint-Alyre-ès-Montagne

Poloha

Obec má rozlohu 41,07 km². Najvyšší bod je položený 1 462 m n. m. a najnižší bod 890 m n. m.

Obyvateľstvo

Počet obyvateľov obce je 165 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kladinský potok (prírodná rezervácia)

Ochrana

Predmetom ochrany lokality sú brehové porasty a výskyt perlorodky riečnej.
Tatra KT8D5R.N1

Dejiny

Po spustení modernizácií električiek KT8D5 na typ Tatra KT8D5R.N2 v Brne sa rozhodol Dopravní podnik Ostrava uskutočniť podobný projekt. Dosadením nového nízkopodlažného článku a predovšetkým zjednosmernením vozidla vznikla električka KT8D5R.N1. Dôvodom tejto zmeny bolo predovšetkým to, že obojsmerné vozidlá KT8D5 sa ako obojsmerné takmer nevyužívali. Iba pri špecifických výlukách, kedy by bol koncový úsek trate odrezaný od zvyšku siete, by sa využila výhoda týchto vozidiel. Pretože sa však žiadne také výluky nekonali, bolo rozhodnuté zjednosmerniť väčšinu ostravských električiek KT8D5.

Modernizácia

Modernizácia sa okrem zjednosmernenia vozidla veľmi blíži brnianskym a košickým električkám KT8D5R.N2. Vozňová skriňa bola kompletne opravená, stredný článok bol nahradený novým nízkopodlažným, zrekonštruovaný bol interiér a stanovisko vodiča. Elektrická výbava zostala pôvodná typu TV3. Jednou z výhod jednosmerného vozidla je aj zvýšenie počtu sedadiel.
Archangelogorodská gubernia

Archangelogorodská gubernia (rus. Архангелогородская губерния) bola jednou z prvých ôsmich gubernií Ruského impéria v období od 18. decembra 1709 do 25. januára 1780 zriadených na základe nariadenia Petra I. Gubernia sa delila sa na 18 okresov a od 29. mája 1719 bola v dôsledku reformy rozdelená na 4 provincie. Po zániku gubernie sa jej územia stali súčasťou Vologodského miestodržiteľstva, nie však na dlho. O štyri roky neskôr (1784) vzniklo Archangelské miestodržiteľstvo a v roku 1796 Archangeľská gubernia. Hlavným mestom gubernie bol Archangeľsk.
Vaucourtois

Poloha

Obec má rozlohu 4,68 km². Najvyšší bod je položený 169 m n. m. a najnižší bod 122 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poussy-la-Campagne

Poloha

Obec má rozlohu 4,08 km². Najvyšší bod je položený 86 m n. m. a najnižší bod 37 m n. m.

Obyvateľstvo

Počet obyvateľov obce je 93 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jemnosť

Jemnosť je pozostávanie z malých čiastočiek, rozdelenosť na malé čiastočky, drobnosť, slabá badateľnosť, veľká tenkosť, neobyčajná ľahkosť, mäkkosť na hmat, hebkosť, hladkosť, veľmi dobrá akosť, kvalitnosť, hodnotnosť, lahodnosť, príjemné pôsobenie na zmysly, schopnosť rozoznávať podrobnosti, bystrosť, citlivosť, nežnosť, vľúdnosť, usľachtilosť, jemnocitnosť, uhladenosť, slušnosť, spôsobnosť, taktnosť.
Alexander I. (Bulharsko)

Životopis

Narodil sa v talianskej] Verone. Pochádzal z aristokratickej rodiny battenberskej dynastie, ktorá mu dala podľa starej tradície dynastickej rodiny to najlepšie vzdelanie. Študoval na vojenskej škole v Rusku v období, keď bulharský národ viedol boj o cirkevné osamostatnenie sa a politickú slobodu. Keď v roku 1877 vypukla Rusko-turecká vojna, Alexander sa ako nemecký princ a podporučík stal členom ruskej armády, s ktorou prešiel cez Dunaj na juh Bulharska.
Hradčany (Praha)

Hradčany sú historické mesto, katastrálne územie a mestská štvrť Prahy s rozlohou 151,47 hektárov, rozdelená medzi mestské časti Praha 1 a Praha 6. Značnú časť štvrte zaberá Pražský hrad, jeden z najznámejších hradov Európy a podľa Guinnesovej knihy rekordov vôbec najväčší hradný komplex na svete.
Hradčany boli samostatným mestom do roku 1784, kedy sa stali súčasťou zjednoteného Kráľovského mesta Prahy.

Dejiny

Hradčany vznikli v dobe, kedy už existovalo Staré Mesto a Menšie Mesto (Malá Strana). Na rozdiel od Malej Strany sa však osídlenie na hradčanskom vršku vyvíjalo bez akéhokovek pevného rádu. Až v 14. storočí boli Hradčany najvyšším pražským hradný grófom premenené na v poddanské mesto. Praha sa teda stala trojmestom a čakala len na člena štvrtého a posledného, Nové Město, ktoré v roku 1348 založil Karol IV. Hradčany boli mestom najmenej významným a najviac závislým od Hradu.
Pittheus

Pittheus (starogr. Πιτθεύς – Pittheus) je v gréckej mytológii syn kráľa Pelopa a jeho manželky Hippodameie. Bol troizénsky kráľ.
Pittheus bol zakladateľom a prvým kráľom mesta Troizén. Z veštby slávnej delfskej Pýthie sa dozvedel, že bude mať slávneho vnuka, ktorého otcom bude boh morí Poseidón. Keď sa jeho dcéra Aithra potom vydala za aténskeho kráľa Aigea a ostala ťarchavá, Pittheus ju pozval k sebe, aby dieťa porodila v Troizéne a mesto tak preslávila.
Veštba sa naplnila v plnom rozsahu. Pretože kráľ Aigeus bol už dosť starý na splodenie potomka, otcom sa skutočne stal Poseidón a Aithra porodila syna Thésea, ktorý aj Pittheovou zásluhou dostal dobrú výchovu a vyrástol z neho zdatný bojovník. Théseus sa potom svojimi skutkami zaradil medzi najväčších gréckych hrdinov, hneď vedľa slávneho Herakla.
Tak si Troizén získal večnú slávu a trosky mesta s Poseidónovým chrámom sú ešte aj dnes cieľom turistov.
Barberier

Polohopis

Barberier má rozlohu 8,08 km². Najvyšší bod je položený 290 m n. m. a najnižší bod 254 m n. m.

Obyvateľstvo

Barberier má 129 obyvateľov (2009).
Graf vývoja obyvateľstva:
Zdroje: INSEE
Jakub I. (Aragónsko)

Životopis

Bol jediným synom a dedičom kráľa Petra II. a Márie, dcéry Viliama VIII. z Montpellieru. Roku 1211 ho otec v súvislosti s plánovanými zásnubami a snahou utíšiť spornú politickú situáciu v Akvitánisku odovzdal do výchovy vodcovi križiackej výpravy Simonovi IV. z Montfortu. O dva roky neskôr sa obaja muži stretli v bitke pri Murete, kde kráľ Peter zomrel a päťročný následník zostal naďalej u Montforta. Na základe žiadosti Sancha, strýka zosnulého kráľa, bol chlapec v roku 1214 vrátený do Aragónska a odovzdaný na výchovu templárom. Sancho bol ustanovený regentom kráľovstva, vo funkcii zostal do roku 1218.
Jakub sa v roku 1221 oženil s kastílskou princeznou Eleonórou. V roku 1229 bol sobáš po narodení syna Alfonza anulovaný údajne z dôvodu blízkeho príbuzenstva manželov. Syn Alfonz bol uznaný legitímnym, ale následníkom trónu sa pre jeho včasnú smrť stal syn Peter III.  z Jakubovho nového manželstva s Jolandou Uhorskou.
V roku 1244 dobyl moslimskú Játivu pri Valencii a získal tak pod kontrolu výrobňu papiera. Namiesto pergamenu sa začal používať papier. Jakub I. je autorom svojho vlastného životopisu pod názvom Kniha o hrdinských činoch (Llibre dels Feyts). Pochovaný je v cisterciánskom kláštore Poblet. Jeho náhrobok bol roku 1835 zničený spoločne s ostatnými a v 20. storočí ho rekonštruoval Frederico Marès.
Loperhet

Poloha

Obec má rozlohu 20,31 km². Najvyšší bod je položený 162 m n. m. a najnižší bod 0 m n. m.

Obyvateľstvo

Počet obyvateľov obce je 3 616 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tripitaka

Tripitaka (-sanskritský kmeň) alebo Tripitakam (-sanskritský nominatív), resp. Tipitaka (-pálíjský kmeň) alebo Tipitakam (-pálijský nominatív), doslova: trojkôš, je súhrnný názov budhistických kánonických textov. Existuje niekoľko rôznych verzií Tripitaky, najznámejší je Pálijský kánon školy théraváda.
Texty Tripitaky, ktoré si Budhovi žiaci pôvodne odovzdávali ústnym podaním a memorizovali ich, sa delia na tri časti. Podľa tradície vzniklo toto delenie tak, že zvitky palmových listov, na ktorých boli texty napísané, sa uchovávali v troch košoch. Zdá sa však, že rozdelenie textov na Tri koše sa ustálilo ešte pred ich zapísaním. Tesne po Budhovej smrti sa konal prvý budhistický koncil, na ktorom boli všetky jeho výroky spamäti recitované, roztriedené a kodifikované. Do kánonu Tripitaky sa dostali aj niektoré mladšie texty.
Belberaud

Poloha

Obec má rozlohu 7,47 km². Najvyšší bod je položený 243 m n. m. a najnižší bod 148 m n. m.

Obyvateľstvo

Počet obyvateľov obce je 1 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žilinsko-martinská aglomerácia

Žilinsko-martinská aglomerácia je aglomerácia na severe stredného Slovenska v Žilinskom kraji. Zahŕňa jadro a prímestské pásmo žilinskej a martinskej aglomerácie, kde žije spolu okolo 238 tisíc obyvateľov.
V širšej aglomerácii Žiliny, ktorá spája oblasť miest Bytča – Žilina – Strečno – Rajec – Kysucké Nové Mesto – Čadca, dosahuje počet obyvateľov približne 260 000. Spolu s turčianskou aglomeráciou miest Martin a Turčianske Teplice dosahuje až 370 000 obyvateľov.

Žilinská aglomerácia

Jadro aglomerácie tvoria okrem mesta Žilina aj obce Bitarová, Brezany, Divinka, Dolný Hričov, Gbeľany, Horný Hričov, Hôrky, Lietavská Lúčka, Mojš, Nededza, Ovčiarsko, Porúbka, Rosina, Stráňavy, Strečno, Teplička nad Váhom, Turie, Varín a Višňové. K 31. decembru 2017 tu žilo 113 503 obyvateľov.
Prímestské pásmo malo 147 694 obyvateľov a tvoria ho navyše mestá Rajec a Rajecké Teplice a obce Belá, Divina, Dolná Tižina, Ďurčiná, Hričovské Podhradie, Jasenové, Kamenná Poruba, Kľače, Konská, Kotrčiná Lúčka, Krasňany, Kunerad, Lietava, Lietavská Svinná-Babkov, Lysica, Nezbudská Lúčka, Podhorie, Stránske, Stráža, Svederník, Šuja a Zbyňov.

Martinská aglomerácia

Jadro aglomerácie tvorí mesto Martin, Turany a Vrútky a obce Bystrička, Diaková, Dolný Kalník, Dražkovce, Karlová, Košťany nad Turcom, Lipovec, Sučany, Turčianske Kľačany, Turčiansky Peter a Žabokreky. K 31. decembru 2017 tu žilo 79 957 obyvateľov.
Prímestské pásmo dopĺňajú obce Belá-Dulice, Benice, Ďanová, Horný Kalník, Ležiachov, Necpaly, Príbovce, Sklabiňa, Sklabinský Podzámok, Trebostovo, Trnovo, Turčianska Štiavnička, Turčianske Jaseno, Turčianske Kľačany, Turčiansky Peter, Valča a Záborie. V oblasti žilo 90 842 obyvateľov.
Maisonnay

Poloha

Obec má rozlohu 5,17 km². Najvyšší bod je položený 175 m n. m. a najnižší bod 145 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
René Auberjonois

Životopis

Narodil sa v New Yorku, po ukončení druhej svetovej vojny sa jeho rodina presťahovala do Paríža, kde sa rozhodol stať sa hercom. Po niekoľkých rokoch sa Auberjonoisovi vrátili do USA, nejaký čas ale tiež strávili v Londýne, kde René dokončil strednú školu zatiaľ čo sa venoval herectvu. Promoval v USA na Carnegie Institute of Technology (teraz Carnegie Mellon University), potom začal profesionálne hrať v divadlách a v roku 1968 sa prvýkrát objavil na broadwayských javiskách, kde pôsobil do začiatku 21. storočia. Niekoľko divadelných produkcií tiež režíroval.
V roku 1962 sa objavil v prvej malej filmovej úlohe v snímke Lilith, známym sa stal ako otec Mulcahy vo filme MASH (1970). V priebeh 70. a 80. rokov hral v mnohých filmoch (napr. V McCabe a pani Millerová, Hindenburg, King Kong, Veľký autobus, Oči Laury Maršov, Bizóny na ťahu, Policajná akadémia 5: Nasadenie v Miami Beach a v mnohých ďalších) a televíznych seriáloch (epizódne role). Ako jedna z hlavných postáv sa objavil v sitcome Benson (1980-1986), v roku 1991 mal cameo úlohu plukovníka Westa v snímke Star Trek VI: Neobjavená krajina, na ktorú naviazala postava meňavca Oda v seriáli Star Trek: Stanica Deep Space Nine (1993-1999), ktorého niekoľko epizód tiež režíroval. Ďalej hosťoval v epizóde Tajomstvo oázy prequelového seriálu Star Trek: Enterprise ako Ezral. V prvom desaťročí 21. storočia hral napr. v seriáloch Sudkyňa Amy, Kauzy z Bostonu alebo Pound Puppies.
Papa to Kiss in the Dark

Príbeh

Mira Munakata má 15 rokov a nastupuje na novú školu. Tam sa dozvedá, že jeho otec nie je jeho biologickým otcom a v televízii sa čoraz častejšie hovorí, že Kjósuke, známa Hollywoodska hviezda, si berie ešte známejšiu herečku Micuki Ucunomijovú. Mira sa začína báť, že Kjósukeho stratí.

Hudba

Záverečná zvučka: Close to you od It's
Cressonsacq

Poloha

Obec má rozlohu 6,53 km². Najvyšší bod je položený 130 m n. m. a najnižší bod 81 m n. m.

Obyvateľstvo

Počet obyvateľov obce je 424 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verneugheol

Poloha

Obec má rozlohu 34,14 km². Najvyšší bod je položený 774 m n. m. a najnižší bod 671 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ligáza

Názvoslovie

Bežné pomenovanie ligáz obsahuje slovo „ligáza“, tak ako napríklad DNA ligáza, enzým často používaný v molekulárnej biológii k spojeniu DNA fragmentov. Ďalšie bežné pomenovanie ligáz je syntetázy, nakoľko sú používané pri syntézach nových molekúl, alebo tiež karboxylázy keď sú používané pri nadviazaní oxidu uhličitého do molekuly.
Cesta III. triedy 2143 (Slovensko)

Priebeh

Cesta začína v Košťanoch nad Turcom križovatkou s cestou I. triedy 65. V čase špičky býva niekedy problém na cestu I/65 odbočiť. Hneď pri križovatke sa nachádza železničné priecestie, ktoré križuje trať 170. Následne cesta prechádza obcami Košťany nad Turcom a Turčiansky Peter. Nakoniec končí v Trebostove na konečnej zastávke autobusu.
Ervín Semian

Životopis

Absolvoval štátne reálne gymnázium, v roku 1939 – 1943 mimoriadny poslucháč na oddelení kreslenia a maľby SVŠT v Bratislave. Výtvarný redaktor denníka Pravda, 1957 – 1958 inštruktor výtvarných krúžkov ĽUT pre Banskobystrický kraj. Umelecký inšpektor SNR pre školstvo a kultúru. Príslušník skupiny nadrealistov. Autor figurálnych kresieb a ilustrátor. V rkp. zanechal niekoľko zápisníkov myšlienok a úvah, postrehov a udalostí. Roku 1945 zakladajúci člen skupiny 29. augusta, od roku 1945 člen ZSVU. Jeho diela sú v zbierkach SNG v Bratislave a v súkromnom majetku.
Le Clerjus

Poloha

Obec má rozlohu 32,93 km². Najvyšší bod je položený 574 m n. m. a najnižší bod 307 m n. m.

Obyvateľstvo

Počet obyvateľov obce je 573 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HC Košice v sezóne 2000/2001

Herný systém

Základná časť sa hrala na 56 zápasov, čiže každý s každým odohral až 4 zápasy vonku a 4 zápasy doma. Prvé 4 tímy postupovali do play-off. Zmenilo sa aj bodovanie, keď za víťazstvo sa dávali 3 body.

Štatistiky hráčov

Zdroj: eurohockey.com
Orny (Moselle)

Poloha

Obec má rozlohu 7,3 km². Najvyšší bod je položený 271 m n. m. a najnižší bod 210 m n. m.

Obyvateľstvo

Počet obyvateľov obce je 369 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ver-sur-Launette

Poloha

Obec má rozlohu 13,18 km². Najvyšší bod je položený 116 m n. m. a najnižší bod 79 m n. m.

Obyvateľstvo

Počet obyvateľov obce je 1 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rasen-Antholz

Jazykové zloženie

Podľa sčítania ľudu v roku 2011 nemecky rozpráva 98,40% obyvateľov, taliansky hovorí 1,16% obyvateľstva a 0,44% obyvateľov hovorí ladinsky ako svojím prvým jazykom.

Šport

Rasen-Antholz je známy najmä vďaka svoju biatlonovému stredisku, ktoré sa považuje za jedno z najnáročnejších. Biatlonové stredisko bolo otvorené v roku 1971 a odvtedy sa tu organizovali majstrovstvá sveta už štyrikrát, a to v rokoch 1976, 1983, 1995, a 2007. Taktiež sa tu každoročne organizujú preteky svetového pohára v biatlone s najvyššou nadmorskou výškou, približne 1 600 m n. m.
Jászberénsky okres

Jászberénsky okres (maď. Jászberényi járás) je maďarský okres v župe Jász-Nagykun-Szolnok. Jeho správnym centrom je mesto Jászberény.
Bayet

Polohopis

Bayet má rozlohu 22,58 km². Najvyšší bod je položený 290 m n. m. a najnižší bod 237 m n. m.

Obyvateľstvo

Bayet má 669 obyvateľov (2009).
Graf vývoja obyvateľstva:
Zdroje: INSEE
Savignies

Poloha

Obec má rozlohu 9,83 km². Najvyšší bod je položený 236 m n. m. a najnižší bod 105 m n. m.

Obyvateľstvo

Počet obyvateľov obce je 733 (2009).
Nasledujúci graf zobrazuje vývoj počtu obyvateľov v obci.
Zdroje: INSEE